امریکا قوشمه ایالتلری دولت رهبری دونالد ترامپ نینگ افغانستان بوییچه خاص نماینده سی زلمی خلیلزاد, افغانستان ده گی تینچلیک پروسه سی بوییچه ایران بیلن مذاکره قیلماقچی ایکن لیک لری نی معلوم قیلدی.
خلیلزاد, واشنگتن ده گی امریکا تینچلیک انستیتوتی ده ویدیوکنفرانس بیلن اشتراک ایتگن پرگرام ده, افغانستان ده حکومت بیلن طالبان اورته سیده دوام ایتیاتگن تینچلیک مذاکره لری نینگ مثبت نتیجه بیریشی اوچون منطقه اولکه لری نینگ همکارلیگی نینگ مهم ایکن لیگی نی بیلدیردی.
خلیلزاد, امریکا قوشمه ایالتلری نینگ افغانستان ده گی تینچلیک پروسه سی بوییچه ایران بیلن مذاکره نی خرسندچیلیک بیلن کوتیب آله دیگن لیگی نی معلوم قیلدی.
خلیلزاد, "ایران, امریکا قوشمه ایالت لری بیلن کیلیشیب آلگونگه قدر, غالب یاکه مغلوب بولمسدن افغانستان ده گی اوروش لرنینگ دوام ایتیشی نی ایسته ماقده. بیز, ایران لیک لرنی افغانستان خصوصیده مذاکره گه چقیردیک" دییه قید ایتدی.
باشقه بیر تاماندن ایسه خلیلزاد, افغانستان ده ایران گه یقین گروپ لرنینگ فعالیت لری نی کوزه تیاتگن لیک لری معلوم قیلرایکن, امریکا قوشمه ایالتلری گه قرشی هر قنده ی بیر فعالیت قیلیشی تقدیرده اوشبو گروپ لرنی هدف قیلیب آله دیگن لیک لری نی بیلدیردی.
ایران نینگ یریم رسمی فارس خبر آژانسی گه کوره, خلیلزاد نینگ اوشبو بیانات لری گه ایران نینگ افغانستان بوییچه خاص نماینده سی ابراهیم طاهریان فرد جواب قیتردی.
فرد, ایران نینگ, افغانستان حکومتی بیلن طالبان اورته سیده گی مذاکره لرنی رسماً و انیق روشده قوللب- قُوَتله گن لیگی نی بیلدیردی.
ایران نینگ نماینده سی, خلیلزاد نینگ تهران نینگ افغانستان ده گی رولی خصوصیده حقیقت بولمه گن بیانات لر بیرگن لیگی و واشنگتن نینگ افغانستان ده گی ینگیلیک لر حقیده توغری معلومات گه ایگه ایمس لیگی نی ایسله تیب اوتدی.
امریکا قوشمه ایالتلری بیلن طالبان اورته سیده 2019- ییل دسامبر آیی ده قیته باشله گن مذاکره لر نتیجه سیده, "زورانلیک نینگ کمتیریلیشی" نامیده بیر آتشکیسین قراری قبول قیلینگن ایدی. میلادی 2020- ییل 22 فبروری ده باشله گن 7 کونلیک پروسه نینگ سونگگیده 29 فبروری ده تینچلیک کیلیشووی امضالنگن ایدی. اوشبو کیلیشوو افغانستان حکومتی نینگ طالبان بیلن بیواسطه مذاکره قیلیشی اوچون شرایط یره تیب بیرگن ایدی.
میلادی 2020- ییل 12 سپتامبر ده قطر پایتختی دوحه ده باشله گن افغانستان حکومتی بیلن طالبان اورته سیده گی تینچلیک مذاکره لری دوام ایتماقده.
حادثه پایتخت تاشکینت ده یوزبیرگن
